Bloggfærslur mánaðarins, janúar 2014 - jvj.blog.is
26.1.2014 | 23:51
Magnús Geir Þórðarson ráðinn útvarpsstjóri
Til hamingju, Magnús Geir! Sannarlega er þetta mikið ábyrgðarstarf og mikils vert að fá að því hæfan mann sem sýnt hefur mikinn árangur í störfum.
Ríkisútvarpið býr yfir miklum menningarlegum sjóðum eftir sín rúm 80 ár og engin þörf að glata neinu af því, en umfang fyrirtækisins hefur bólgnað út og margir þar á háum launum, en það eru oft slíkir sem verða að upplifa það síðar á ferlinum, að hagræðingarhnífurinn lendi á þeim í óhjákvæmilegum samdrætti. Ég spái framhaldi á uppsögnum eða styttri vinnutíma sumra og skertum sporslum, en að Magnús Geir getið unnið farsællega, af ferskleik og þrótti fyrir þessa stofnun í samvinnu við mennta- og menningarmálaráðherrann.
Þá verður ennfremur að gera skipulega könnun á margendurteknum tilefnum kvartana vegna misgóðrar gæzlu Fréttastofu Rúv á því hlutverki sínu að gæta óhlutdrægni og viðeigandi hlutlægni.
Magnús Geir ráðinn útvarpsstjóri
Sjónvarp | Breytt 27.1.2014 kl. 00:02 | Slóð | Facebook | Athugasemdir (2)
26.1.2014 | 22:50
Beðið tilkynningar um val útvarpsstjóra
Magnús Geir Þórðarson er mjög hæfur maður, hefur gert mikla hluti og góða í faglegum störfum sínum og gróft af sumum að láta sem hann yrði í vasanum á Valhallarmönnum eða Davíð Oddssyni. Svo hef ég vissar efasemdir um að Bjarni sé heppilegur sem útvarpsstjóri.
Að ofurvaldi vinstri manna á Ríkisútvarpinu eigi og hljóti að linna á næstu misserum, ætti að vera flestum öðrum en þeim vonarefni.
Búið að velja útvarpsstjóra
26.1.2014 | 22:38
Skuggaleg er þessi frétt
um aftöku allrar fjölskyldu þess frænda N-Kóreuleiðtogans, sem tekinn var af lífi nýlega með konu sinni. Hér er skv. s-kóreskri fréttastofu átt við öll börn og barnabörn þess, sem féll í ónáð, einnig systur hans, mág og börn þeirra og frænda þeirra (báðir þeir karlmenn fv. sendiherrar) og syni hans.
Hverju skal trúa? Er þetta afleiðing alræðisstefnunnar?
Öll fjölskylda „frændans“ tekin af lífi
Kommúnismi | Slóð | Facebook | Athugasemdir (0)
26.1.2014 | 01:50
Tökum einn Bieber á þetta !
Gott fólk með ástríðurnar í lagi leggur sig mjög eftir líflegum netfréttum af Justin Bieber og Frakklandsforseta sem er ekki síður fjöllyndur en karlmenn upp til hópa (að sögn kvenna). Þetta endar ekki annars staðar en í rúminu hjá honum Bieber, og hefur hann illa svikið milljónir ungpía með þessu háttalagi. En við hin höfum þá alla vega eitthvað krassandi að lesa um, og gerist nú leikurinn æsispennandi ef sú nýjasta stakk sinn síðasta í handlegginn í enn einum glæfraakstrinum! Því að hver stingur hvern eða hverja hvar, that's the question, my dear Hamlet.
Bieber með „slæmu stúlkunni með stóra hjartað“
Spaugilegt | Breytt s.d. kl. 02:20 | Slóð | Facebook | Athugasemdir (2)
24.1.2014 | 23:23
Ég mæli eindregið (að vísu heldur seint) með myndinni Cry Freedom sem Sjónvarpið sýnir í kvöld og fjallar um aðskilnaðarstefnuna í Suður-Afríku og baráttuhetjuna Steve Biko.
22.1.2014 | 01:52
Þvingaða kynjakvóta í stjórnum "frjálsra" fyrirtækja?
Ráðherra einn* vill rannsaka lög um kynjakvóta;
sjálfur tel ég þá sízt til bóta.
Nauðung er mörgum Marxistum í muna löngum,
aðferðum beita ávallt röngum.
* Sjá hér: jonvalurjensson.blog.is/blog/jonvalurjensson/entry/1346536/
Meirihluti jákvæður gagnvart kynjakvóta
Konur, kvenréttindi | Slóð | Facebook | Athugasemdir (0)
21.1.2014 | 18:23
Aukið fé sett í minnkandi DV
Hlutafé í DV er nú um 150 milljónir króna. "Dagblaðið Vísir" kemur nú út tvisvar í viku. Það er ágætt að fá að vita um eignarhaldið, en hver er þessi stærsti einstaki hluthafi, Ásta Jóhannesdóttir? Varla Ásta Ragnheiður.
Og hvernig tókst mínum gamla skipsfélaga á Traustanum ÍS, Reyni Traustasyni, að auka hlutafé sitt um 15 milljónir á liðnu ári? Varla er gróði af blaðinu, og vart getur hann verið með hátt í tveggja milljóna króna ofurlaun á mánuði sem ritstjóri (yrði að hafa það til að geta tekið 1.250.000 mánaðarlega af laununum).
Og af hverju er Lilja Skaftadóttir, nábúi Dominiques Strauss-Kahn, að draga saman seglin (á nú 13,07% í DV)? En Reynir á þar samtals 45% og Jón Trausti sonur hans eitthvað að auki, og svo er það Þorsteinn nokkur Guðnason sem á þar nú 15,98% eftir hlutafjáraukningu sína. Veit einhver hér deili á honum og Ástu?
Reynir og Þorsteinn auka hlut sinn í DV
14.1.2014 | 11:54
Dularfull hefur hún löngum verið þessi úthlutunarnefnd rithöfundalauna
Skyldi Eiríkur Örn Norðdahl hafa slegið í gegn í huga úthlutunarnefndar með hrun"ljóði" sínu, fluttu með meintum tilþrifum í Kilju Egils Helgasonar? Meiri eymd undir heitinu "ljóð" hef ég þó naumast heyrt. En tvö ár fær hann úr launasjóði rithöfunda til frekari átaka, eflaust á grunni annarra ritverka, og vonandi taka skáldsögur hans langt fram þessu fyrrnefnda pönkaða gerviljóði.
En sjö milljónir 461 þúsund og 912 krónur fær hann samanlagt úr ríkissjóði næstu tvö árin, og á maður að óska einhverjum til hamingju?!
Hvers vegna ekki að styrkja efnilega höfunda, sem aldrei hafa fengið neitt þrátt fyrir útlagðan margvíslegan kostnað, en að efla þá með miklu hógværari hætti? Margir þeirra fengju strax með eins til tveggja mánaða rithöfundalaunum (310.913 kr. @ mán.) góða hvatningu og styrk til meiri verka.
Bækur | Breytt s.d. kl. 11:57 | Slóð | Facebook | Athugasemdir (0)
11.1.2014 | 13:48
Fréttablaðið þjónar ekki óskum almennings, heldur öðrum hagsmunum
Ingimar Karl Helgason fréttamaður er ekki í öfundsverðu hlutverki sem ritstjóri fylgiblaðs Fréttablaðsins, Reykjavík, þegar hann í dag ber Fréttablaðið undan því að þjóna hagsmunum eigenda sinna. En ESB-sinninn Jón Ásgeir Jóhannesson er eiginmaður skráðs eiganda 365 fjölmiðla, sem eiga Fréttablaðið, og eftir því hefur stefnan verið á þeim bæ, með sífelldum ESB-innlimunaráróðri -- eins og í dag af hálfu Þorsteins Pálssonar (sjá HÉR hvassa ádeilugrein á þau skrif Þorsteins) og í mörgum leiðurum Ólafs Þ. Stephensen.
Það er alveg rétt, sem bent hefur verið á, að Fréttablaðinu er ekki haldið uppi með eftirspurn áskrifenda, því að þeir eru engir, og blaðið er borið út til þeirra, sem lesa það ekki, rétt eins og hinna, sem lesa það.
Og sízt af öllu þjónar Fréttablaðið fullveldi og sjálfstæði Íslands, sem Þjóðfundurinn 6. nóvember 2010 lagði ítrekaða áherzlu á, að verja bæri með ákvæðum í stjórnarskrá landsins.
Helztu málpípur Fréttablaðsins (Ólafur og Þorsteinn) vilja hins vegar báðar, að æðsta löggjafarvald yfir íslenzkum málum verði í höndum Evrópusambandsins. Það er ömurlegt hlutskipti fyrrverandi forsætisráðherra Íslands.